

1. ΕΛΛΗΝΙΚΗ ΔΗΜΟΚΡΑΤΙΑ
2. ΥΠΟΥΡΓΕΙΟ ΥΓΕΙΑΣ
3. 7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

# ΓΝ ΛΑΣΙΘΙΟΥ-ΓΝΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»

# *(ΟΡΓΑΝΙΚΗ ΜΟΝΑΔΑ ΕΔΡΑΣ-ΑΓΙΟΣ ΝΙΚΟΛΑΟΣ)*

**ΓΡΑΦΕΙΟ ΔΙΟΙΚΗΤΗ**

**Άγιος Νικόλαος, 25-7-2018**

# Δελτίο Τύπου

**Θέμα: Προσφορά Αίματος για τους πληγέντες της Αττικής**

Από τη Διοίκηση του ΓΝ Λασιθίου-ΚΥ Νεαπόλεως «Διαλυνάκειο» ανακοινώνονται τα ακόλουθα:

Εκφράζουμε τη βαθύτατη θλίψη μας για την τραγωδία που βιώνει η χώρα μας και την αμέριστη συμπαράστασή μας στους πληγέντες και τις οικογένειες των θυμάτων.

Ευχαριστούμε θερμά τους πολίτες για τη συγκινητική και αθρόα προσέλευσή τους στο Τμήμα Αιμοδοσίας του Γενικού Νοσοκομείου Αγίου Νικολάου για την προσφορά αίματος για τους πληγέντες της Αττικής και τους ενημερώνουμε ότι μπορούν να προσέρχονται για εθελοντική αιμοδοσία κατά τις ημέρες και ώρες λειτουργίας της Αιμοδοσίας, δηλαδή από Δευτέρα έως Παρασκευή κατά τις ώρες 9:00 – 13:00 και επιπλέον κάθε Δευτέρα και Πέμπτη κατά τις ώρες 17:00-19:30.

Η προσφορά αίματος είναι μεγάλη και ενθαρρύνουμε τους πολίτες να συνεχίσουν να προσέρχονται και το επόμενο διάστημα και βέβαια και αργότερα, καθώς οι ανάγκες γενικά σε αίμα είναι πάντα αυξημένες.

 **Η Διοικήτρια**

 **Μαρία Σπινθούρη**